 Bukedde Online - Abazadde bakubiriziddwa okujjumbira okugemesa abaanaOmubaka agugumbudde abasajja abasuulirira amakaGAVUMENTI neeralikirivu olwabazadde okusulayo ogwannagamba mu kugemesa abaana ekintu ekyongedde okubasasanyamu endwadde nga nabangi bafudde.Kino kyasitudde abakungu ba Minisitule yebyobulamu mu ggwanga saako abasawo abegattira mu kibiina ekitumbula obujjanjabi bwabaana obuli ku mulembe Uganda Paediatric Association- UPA okujja e Mmengo ku Lwokutaano February 8, 2019 okutandika enkolagana nobwakabaka bwa Buganda okusala amagezi ku ngeri gyebayinza okwongera okukungamu abazadde okugemesa abaana. Okusinzira ku kunoonyereza okukoleddwa, okugemesa abaana kukidde ddala wansi nga wetwogerera kuli ku bitundu 55 ku 100 ate ekisinga okutiisa kwe kuba nti wano mu Buganda omuwendo guli ku bitundu 48 ku 100 nolwekyo twetaaga okukolera awamu okutereeza ekizibu kino ekyolekedde okutatana omujjijji omuto,Dr. Immaculate Ampaire nga mukugu mu byokujjanjaba abaana mu minisitule yebyobulamu bweyategezezza.E Bulange- Mmengo bano basisinkaniddwa Kamisona mu minisitule yebyobulamu mu Buganda, Dr. Fiona Kalinda eyategezezza nti betegefu okuddamu kaweefube wokukunga abazadde okugemesa abaana nga Kabaka bweyakikola mu kubakunga okugemesa poliyo.NgObwakabaka tulina emitendera mingi egyobukulembeze okuli okuva ku Kabaka okutuuka wansi ku Mutongole ate nobusolya bwebika okutuuka wansi mu nju. Tukubiriza abazadde okutwala ensonga yokugemesa abaana ngekikulu kubanga kibawonya endwadde nkumu eziyitiridde ensangi zino. Bwogemesa omwana wewala nokusasanya ensimbi ku baana abalwalalwala olwomubiri okubeera omunafu nga tegusobola kulwnayisa ndwadde, Dr. Klainda bweyategezezza.Dr. Ampaire yayongedde nategeza nti gavumenti eteeka mu malwaliro ge Kampala eddagala erigema lya buwumbi butaano kyokka lingi liggwako ngabaana tebagemeddwa wabula nebatwalibwa mu bulwaliro, abazadde gyebasasanyiza ensimbi ennyingi ezitalisasanyiziddwa nga bekweese mu kyokutya okugemesa abaana.Ye Dr. Ann Akullo ngono yakulira UPA yategezezza nti okugemesa abaana tekirina kutiibwa kubanga eddagala eryeyambisibwa lisooka kwekenenyezebwa era wadde liyinza okubeera enkyukakyuka mu mubiri lyerireese mu baana, abazadde tebasanye kutya wabula basanye baddeyo mu malwaliro okuloopa ekibaddewo okusinga okwekweka nokwogerera amafuukule enkola eno.Okunoonyereza kuno kwakolebwa wakati wa 2016-2018 era nga kwalaze nti Karamoja eri ebitundu 73 ku 100, Acholi 65 ku 100, Teso 68 ku 100,Ankole 62 ku 100, Tooro 51 ku 100, Kigezi 72 ku 100, Bunyoro 67 ku 100, Busoga 45 ku 100,Bukedi 52 ku 100, Bugishu 48 ku 100.Omuyimbi Sebatta aliira ku nsiko lwa bbanja lya bukadde 39Pasita awoza gwa bufereEngeri ababba mmotoka gye bakozesaamu abapoliisi abamu 